
19 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4462 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αριθμ. 15097 _ (1) 

Διεύρυνση ωραρίου λειτουργίας του Αυτοτελούς 
Γραφείου Βοηθητικών Εργασιών και των Γρα¬ 
φείων Αυτοεξυπηρετούμενων Ηλικιωμένων και 
Χρονίως Πασχόντων του Τ μήματος Υγειονομικής 
Υπηρεσίας του Δημοτικού Γηροκομείου Χανιών 
και εξαίρεση από την εφαρμογή πενθήμερης ερ¬ 
γασίας των υπαλλήλων των εν λόγω υπηρεσιών 
για το έτος 2018 . 


ΑΠΟΦΑΣΕΙΣ 


1 

Διεύρυνση ωραρίου λειτουργίας του Αυτοτελούς 
Γραφείου Βοηθητικών Εργασιών και των Γρα¬ 
φείων Αυτοεξυπηρετούμενων Ηλικιωμένων και 
Χρονίως Πασχόντων του Τμήματος Υγειονομικής 
Υπηρεσίας του Δημοτικού Γηροκομείου Χανίων 
και εξαίρεση από την εφαρμογή πενθήμερης ερ¬ 
γασίας των υπαλλήλων των εν λόγω υπηρεσιών 
για το έτος 2018. 

2 

Συμπλήρωση της υπ' αριθμ. 5667/15-09-2017 
(ΦΕΚ 3371/Β727-09-2017) απόφασης καθιέρω¬ 
σης εργασίας καθ' υπέρβασης του υποχρεωτικού 
ωραρίου των υπαλλήλων Δημοσίου Δικαίου του 
Δ. Νίκαιας - Αγ. 1. Ρέντη. 

3 

Καθορισμός υπερωριών των Ληξιάρχων του Δή¬ 
μου Νέας Ζίχνης. 

4 

Καθιέρωση απογευματινής-νυχτερινής εργασίας 
Δ/νση Καθαριότητας, Ανακύκλωσης, Περιβάλλο¬ 
ντος και Πρασίνου για το έτος 2018. 

5 

Ιδρυση Μονάδας Ρινολογίας και Διαταραχών της 
Αναπνοής και της Όσφρησης στην Ωτορινολα- 
ρυγγολογική Κλινική του Τμήματος Ιατρικής της 
Σχολής Επιστημών Υγείας του Πανεπιστημίου 
Θεσσαλίας. 

6 

Καθορισμός υπερωριακής εργασίας, πέραν από 
τις ώρες της υποχρεωτικής απασχόλησης και κα¬ 
θορισμός υπερωριακής εργασίας, κατά τις Κυρια¬ 
κές και εξαιρέσιμες ημέρες ή κατά τις νυχτερινές 
ώρες, προς συμπλήρωση της υποχρεωτικής εβδο¬ 
μαδιαίας εργασίας και είτε καθ' υπέρβαση αυτής, 
στο Εθνικό Χιονοδρομικό Κέντρο Βασιλίτσας. 


Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1 .Τις διατάξειςτου άρθρου 280 παρ. I του ν. 3852/2010 
(ΦΕΚ 87/Α707-06-2010), «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξειςτου άρθρου 8του π.δ. 136/2010 (ΦΕΚ 
229/Α727-12-2010), «Οργανισμός της Αποκεντρωμένης 
Διοίκησης Κρήτης». 

3. Τις διατάξεις του άρθρου 36 του ν. 3584/2007 
(ΦΕΚ 143/Α728-06-2007), «Κύρωση του Κώδικα Κα¬ 
τάστασης Δημοτικών και Κοινοτικών Υπαλλήλων», 
όπως ισχύουν. 

4. Τις διατάξειςτου άρθρου 28 και του άρθρου 28Ατου 
ν. 4325/2015, «Εκδημοκρατισμός της Διοίκησης - Κατα¬ 
πολέμηση Γραφειοκρατίας και Ηλεκτρονική Διακυβέρνη¬ 
ση. Αποκατάσταση αδικιών και άλλες διατάξεις», όπως το 
τελευταίο προστέθηκε με το άρθρο 24 του ν. 4368/2016. 

5. Τηναριθ. 14026/15-5-2017 απόφαση του Υπουργού 
Εσωτερικών (ΦΕΚ 250/ΥΟΔΔ/26-5-2017) περί διορισμού 
της Κοζυράκη Μαρίας ως Συντονίστριας της Αποκεντρω¬ 
μένης Διοίκησης Κρήτης. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4462/19.12.2017 


6. Το υπ' αριθμ. 1900/02-11-2017 έγγραφο του 
Δημοτικού Γηροκομείου Χανίων, με το οποίο διαβι¬ 
βάστηκε στην Υπηρεσία η υπ'αριθμ. 44/27-10-2017 
απόφαση του οικείου Διοικητικού Συμβουλίου περί 
διεύρυνσης του ωραρίου λειτουργίας υπηρεσιών του 
εν λόγω Φορέα και εξαίρεσης από την εφαρμογή πεν¬ 
θήμερης εργασίας υπαλλήλων των υπηρεσιών αυτών 
για το έτος 2018. 

7. Την υπ' αριθμ. 1890/01-11-2017 βεβαίωση του 
Δημοτικού Γηροκομείου Χανίων περί εγγραφής πιστώ¬ 
σεων στους Κ.Α.Ε. 10-6012.001,10-6051,10-6022.001 
και 10-6052 του προϋπολογισμού οικονομικού έτους 
2018 του Δημοτικού Γηροκομείου Χανίων, αποφασί¬ 
ζουμε: 

Εγκρίνουμε την καθιέρωση ειδικού ωραρίου λειτουρ¬ 
γίας υπηρεσιών του Δημοτικού Γηροκομείου Χανίων, 
ως εξής: 

1) Για το Αυτοτελές Γραφείο Βοηθητικών Εργασιών, το 
οποίο έχει την ευθύνη για την καθαριότητα, τον ιματισμό 
και την παρασκευή και διανομή φαγητού, 14ωρη λει¬ 
τουργία και λειτουργία κατά τις Κυριακές και εξαιρέσιμες 
ημέρες από 07.00 έως 21.00 σε 8ωρες βάρδιες για τους 
ακόλουθους υπαλλήλους: 

α) Για έναν (1) υπάλληλο, Μόνιμο Προσωπικό, Κλάδου 
ΔΕ Μαγείρων. 

β) Για έναν (1) υπάλληλο, Μόνιμο Προσωπικό, Κλάδου 
ΥΕ Βοηθών Μαγείρων. 

γ) Για δύο (2) υπαλλήλους, Προσωπικό ΙΔΑΧ, Ειδικότη¬ 
τας ΥΕ Βοηθών Μαγείρων. 

δ) Για τέσσερις (4) υπαλλήλους, Μόνιμο Προσωπικό, 
Κλάδου ΥΕ Καθαριστριών. 

ε) Για έναν (1) υπάλληλο, Προσωπικό ΙΔΑΧ, Ειδικότητας 
ΥΕ Καθαριστριών. 

2) Για το Τμήμα Υγειονομικής Υπηρεσίας και συγκε¬ 
κριμένα για τα Γραφεία Αυτοεξυπηρετούμενων Ηλικι¬ 
ωμένων και Χρονίως Πασχόντων αυτού, το οποίο έχει 
την αποκλειστική φροντίδα της υγείας των ηλικιωμένων, 
24ωρη λειτουργία και λειτουργία κατά τις Κυριακές και 
εξαιρέσιμες ημέρες σε 8ωρες βάρδιες για τους ακόλου¬ 
θους υπαλλήλους: 

α) Για εννέα (9) υπαλλήλους, Μόνιμο Προσωπικό, Κλά¬ 
δου ΔΕ Βοηθών Νοσοκόμων. 

β) Για έναν (1) υπάλληλο, Προσωπικό ΙΔΑΧ, Ειδικότητας 
ΔΕ Βοηθών Νοσοκόμων. 

γ) Για τρεις (3) υπαλλήλους, Προσωπικό ΙΔΑΧ, Ειδικό¬ 
τητας ΥΕ Γενικών Καθηκόντων. 

Από την παρούσα απόφαση προκαλείται δαπάνη, 
για την κάλυψη της οποίας προβλέπονται πιστώσεις 
συνολικού ύψους 285.200,20 ευρώ σε βάρος των Κ.Α. 
10-6012.001,10-6051,10-6022.001 και 10-6052 του προ¬ 
ϋπολογισμού οικονομικού έτους 2018 του Δημοτικού 
Γηροκομείου Χανίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 30 Νοεμβρίου 2017 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 


Αριθμ. απόφ. 7699 (2) 

Συμπλήρωση της υπ'αριθμ. 5667/15-09-2017 
(ΦΕΚ 3371/Β727-09-2017) απόφασης καθιέρω¬ 
σης εργασίας καθ'υπέρβασης του υποχρεωτικού 
ωραρίου των υπαλλήλων Δημοσίου Δικαίου του 
Δ. Νίκαιας - Αγ. I. Ρέντη. 

Ο ΔΗΜΑΡΧΟΣ ΝΙΚΑΙΑΣ - ΑΓΙΟΥ ΙΩΑΝΝΗ ΡΕΝΤΗ 

Έχοντας υπόψη: 

1. Τις διατάξεις του άρθρου 58 του ν. 3852/2010. 

2. Τις διατάξειςτου άρθρου 20Ατου ν. 4354/2015 (ΦΕΚ 
176/16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

3. Το άρθρο 48 παρ.3 του Κώδικα Κατάστασης Δημο¬ 
τικών και Κοινοτικών Υπαλλήλων που κυρώθηκε με το 
άρθρο πρώτο του ν. 3584/2007,143Α'. 

4. Τις διατάξεις του άρθρου 31, παρ. 2 του ν. 4288/2014, 
σχετικά με τις υπερωρίες προσωπικού ΟΤΑ Α' βαθμού 
που ανήκει σε υπηρεσίες καθ/τας. 

5. Τις με αρ. πρωτ. 7716/7458/01-03-2012 και 25281/ 
22880/11-06-2012 αποφάσεις του Γενικού Γραμματέα 
Αποκεντρωμένης Διοίκησης Αττικής, οι οποίες δημο- 
σιεύθηκαν στα ΦΕΚ 710/τ.Β'/12-03-2012 και 2002/τ.Β7 
19-06-2012 και με τις οποίες καθιερώνεται η λειτουργία 
διαφορετικού ωραρίου ορισμένων υπηρεσιών του Δή¬ 
μου. 

6. Την ανάγκη αντιμετώπισης των αναγκών των υπη¬ 
ρεσιών που λειτουργούν σε 12ωρη ή 24ωρη βάση κα¬ 
θώς και την ανάγκη αντιμετώπισης των εκτάκτων επο¬ 
χιακών και απρόβλεπτων υπηρεσιακών αναγκών των 
υπολοίπων υπηρεσιών του Δήμου του ήδη υπάρχοντος 
προσωπικού, λόγω μη επαρκούς προσωπικού για την 
στελέχωση των υπηρεσιών λόγω συνταξιοδοτήσεων, 
παραιτήσεων κ.λπ. 

7. Το υπ' αριθμ. 64719/23.11.17 έγγραφοτουΤμήματος 
Προϋπολογισμού Οικονομικής Πληροφόρησης και Υπο¬ 
στήριξης Οικονομικής Επιτροπής του Δήμου Νίκαιας - 
Αγίου Ιωάννη Ρέντη, στο οποίο αναγράφονται οι πιστώ¬ 
σεις των σχετικών με την δαπάνη που προκαλείται από 
την λήψη της παρούσης απόφασης κωδικών του προς 
έγκριση προϋπολογισμού, του οικονομικού έτους 2017. 

8. Την με αρ. 255/16 απόφαση του Δημοτικού Συμβου¬ 
λίου του Δήμου Νίκαιας - Αγ. I. Ρέντη του υπό έγκριση 
προϋπολογισμού του Δήμου οικονομικού έτους 2017. 

9. Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο, χωρίς να 
υπάρχει η δυνατότητα αυξομείωσης μεταξύ των δύο 
εξαμήνων μέσα στο έτος ως εξής: 

Για απογευματινή υπερωριακή εργασία μέχρι εκατόν 
είκοσι (120) ανά υπάλληλο. 

Για υπερωριακή εργασία κατά τις νυχτερινές ώρες 
ή κατά τις Κυριακές και εξαιρέσιμες ημέρες, για υπαλ¬ 
λήλους που ανήκουν σε υπηρεσίες που λειτουργούν, 
βάσει νόμου είτε όλες τις ημέρες του μήνα είτε σε δω- 
δεκάωρη ή εικοσιτετράωρη βάση, μέχρι ενενήντα έξι 
(96) ώρες για τις Κυριακές και εξαιρέσιμες ημέρες ανά 
υπάλληλο. 





Τεύχος Β'4462/19.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Για το προσωπικό των Ο.Τ.Α. πρώτου βαθμού που ανή¬ 
κει σε υπηρεσίες καθαριότητας, οι οποίες λειτουργούν, 
βάσει νόμου, σε εικοσιτετράωρη βάση, οι ως άνω ώρες 
ορίζονται μέχρι εκατόν ογδόντα (180) αντίστοιχα ανά 
υπάλληλο. 

10. Το γεγονός ότι με την καθιέρωση της παρούσης 
υπερωριακής απασχόλησης για τον μήνα Δεκέμβριο 
2017 δεν υπερβαίνεται το ανώτερο κατά νόμο εξαμη¬ 
νιαίο όριο της καθ' υπέρβαση υποχρεωτικής εργασίας, 
αποφασίζουμε: 

Καθιερώνουμε συμπληρωματικά για τον μήνα Δε¬ 
κέμβριο του έτους 2017, την εργασιακή απασχόληση 
καθ' υπέρβαση του υποχρεωτικού ωραρίου των κάτωθι 
υπαλλήλων της Διεύθυνσης Πρασίνου. 

Η κατανομή των ωρών αυτής ανά κλάδο εργαζομένων 
έχει ως εξής: 

για (16) δεκαέξι εργαζόμενους με σχέση εργασίας 
Δημοσίου Δικαίου 12ωρης ή 24ωρης βάσης, (160) 
εκατόν εξήντα ώρες για υπερωριακή απογευματινή 
εργασία, (112) εκατόν δώδεκα ώρες για υπερωριακή 
νυχτερινή εργασία και (120) εκατόν είκοσι ώρες για 
υπερωριακή εργασία ημερήσια Κυριακών και εξαι¬ 
ρέσιμων. 

Απογευματινή Υπερωριακή Εργασία μέχρι την 22η 
ώρα των κάτωθι υπαλλήλων που ανήκουν στη Δ/νση 
Πρασίνου: 

Για (01) έναν ΠΕ Γεωπόνων (10) δέκα ώρες συνολ. 

Για (02) δύοΤΕΤεχνολόγων Γεωπόνων (20) είκοσι ώρες 
συνολ. 

Για (01) έναν ΔΕ Τεχνιτών Υδραυλικών (10) δέκα ώρες 
συνολ. 

Για (08) οκτώ ΔΕ Δ/κηπουρών (80) ογδόντα ώρες συνολ. 

Για (04) τέσσερις ΔΕ Κηπουρών (40) σαράντα ώρες 
συνολ. 

Νυχτερινή Υπερωριακή Εργασία από την 22η ώρα έως 
6η ώρα πρωινή των κάτωθι υπαλλήλων που ανήκουν 
στη Δ/νση Πρασίνου: 

Για (01) έναν ΠΕ Γεωπόνων (08) οκτώ ώρες συνολ. 

Για (02) δύοΤΕ Τεχνολόγων Γεωπόνων (16) δεκαέξι 
ώρες συνολ. 

Για (01) έναν ΔΕ Τεχνιτών Υδραυλικών (08) οκτώ ώρες 
συνολ. 

Για (08) οκτώ ΔΕ Δ/κηπουρών (56) πενήντα έξι ώρες 
συνολ. 

Για (04) τέσσερις ΔΕ Κηπουρών (24) είκοσι τέσσερις 
ώρες συνολ. 

Υπερωρίες Κυριακών και Εξαιρέσιμων από 6η έως 22η 
ώρα των κάτωθι υπαλλήλων που ανήκουν στη Δ/νση 
Πρασίνου: 

Για (01) έναν ΠΕ Γεωπόνων (08) οκτώ ώρες συνολ. 

Για (02) δύοΤΕ Τεχνολόγων Γεωπόνων (16) δεκαέξι 
ώρες συνολ. 

Για (01) έναν ΔΕ Τεχνιτών Υδραυλικών (08) οκτώ ώρες 
συνολ. 

Για (08) οκτώ ΔΕ Δ/κηπουρών (56) πενήντα έξι ώρες 
συνολ. 

Γ ια (04) τέσσερις ΔΕ Κηπουρών (32) τριάντα δύο ώρες 
συνολ. 


Από την λήψη της παρούσης απόφασης και προκειμέ- 
νου για την εργασιακή απασχόληση καθ'υπέρβαση του 
υποχρεωτικού ωραρίου καθιέρωση της Μονίμου υπαλ¬ 
λήλου Δημοσίου Δικαίου προκαλείται δαπάνη ύψους 
ποσού 2.218,20 €, η οποία είναι εντός των ορίων των 
πιστώσεων που έχουν εγγράφει στους κάτωθι κωδικούς 
εξόδων του τρέχοντος προϋπολογισμού: 30.6012.0001, 
30.6051.0001,35.6012.0004,35.6051.0002,35.6051.0003. 

Με απόφαση Δημάρχου οι παραπάνω ώρες θα κατα- 
νεμηθούν ειδικότερα στους εργαζόμενους. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως, σύμφωνα με το άρθρο 20 
του ν. 4354/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νίκαια, 29 Νοεμβρίου 2017 
Ο Δήμαρχος 
ΓΕΩΡΓΙΟΣ ΙΩΑΚΕΙΜΙΔΗΣ 


Αριθμ. 561/2017 (3) 

Καθορισμός υπερωριών των Ληξιάρχων του Δή¬ 
μου Νέας Ζίχνης. 

Ο ΔΗΜΑΡΧΟΣ ΝΕΑΣ ΖΙΧΝΗΣ 

Έχοντας υπόψη: 

Ι.Τις διατάξεις της παρ.1 του άρθρου 58 του ν. 3852/ 
2010. 

2. Τις διατάξεις του άρθρου 49 του ν. 3584/2007. 

3. Τις διατάξεις της παρ. 10 του άρθρου 12 του 
ν. 2503/1997. 

4. Τις διατάξεις του άρθρου 20 του ν. 4354/2015. 

5. Την υπ' αριθμ. 2/31029/ΔΕΠ/06.05.2016 όπως συ¬ 
μπληρώθηκε με αριθμ. 2/40112/ΔΕΠ/26.05.2017 Εγκύ¬ 
κλιο του Υπουργείου Οικονομικών. 

6. Την υπ'αριθμ. 16594/19-9-2014 απόφαση του Γενι¬ 
κού Γραμματέα Αποκεντρωμένης Διοίκησης Μακεδο- 
νίας-Θράκης (ΦΕΚ 2656/08-10-2014 τ.Β') κατόπιν του 
υπ'αριθμ. 10791/01.09.2014 έγγραφο Δημάρχου με το 
οποίο προτάθηκαν Ληξίαρχοι στην Δημοτική Ενότητα 
Νέας Ζίχνης και στην Δημοτική Ενότητα Αλιστράτης. 

7. Το γεγονός ότι οι Ληξίαρχοι προσφέρουν υπερω- 
ριακή εργασία λόγω της φύσης του αντικειμένου όπου 
πρέπει και μετά το πέρας της υποχρεωτικής εργασίας να 
παρίστανται στο Ληξιαρχείο προκειμένου να εκδώσουν 
ληξιαρχικές πράξεις θανάτου κ.λπ. 

8. Ότι η δαπάνη που θα προκόψει από την ως άνω 
απασχόληση κατά το έτος 2018 θα ανέλθει στο ποσό 
των 2.200 ευρώ, και θα αντιμετωπισθεί από τις πιστώ¬ 
σεις των Κ.Α. 10.6012.03, 10.6052 και 10.6051.02 του 
προϋπολογισμού του Δήμου, οικονομικού έτους 2018, 
αποφασίζουμε: 

Εγκρίνουμε την υπερωριακή απασχόληση συνολικά 
δύο (2) ατόμων, στην Ληξίαρχο της Δημοτικής Ενότητας 
Νέας Ζίχνης και στην Ληξίαρχο της Δημοτικής Ενότητας 
Αλιστράτης του Δήμου, κατά το χρονικό από 01/01 /2018 
έως 31/12/2018, για είκοσι (20) ώρες ανά υπάλληλο μη- 

νιαίως, με την προβλεπόμενη από το Νόμο αποζημίωση, 
για την κάλυψη της ανάγκης έκδοσης ληξιαρχικών πρά¬ 
ξεων θανάτου κ.λπ., στον Δήμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νέα Ζίχνη, 29 Νοεμβρίου 2017 
Ο ΔΗΜΑΡΧΟΣ 
ΑΝΔΡΕΑΣ ΔΑΪΡΕΤΖΗΣ 


Αριθμ. 24917 _ (4) 

Καθιέρωση απογευματινής-νυχτερινής εργασίας 
Δ/νση Καθαριότητας, Ανακύκλωσης, Περιβάλλο¬ 
ντος και Πρασίνου για το έτος 2018. 

Ο ΔΗΜΑΡΧΟΣ ΠΑΙΟΝΙΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του ν. 3852/ 
2010 (ΦΕΚ 87/Α') «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης -Πρόγραμμα 
Καλλικράτης». 

2. Τις διατάξεις των άρθρων 48 και 176 του ν. 3584/ 
2007 (ΦΕΚ 143/Α728.6.2007) «Κύρωση του Κώδικα Κα¬ 
τάστασης Δημοτικών και Κοινοτικών Υπαλλήλων». 

3. Τις διατάξεις του άρθρου 20 του ν. 4354/2015 
(ΦΕΚ 176/Α716.12.2015) «Μισθολογικές ρυθμίσεις των 
υπαλλήλων του Δημοσίου, των Οργανισμών Τοπικής Αυ¬ 
τοδιοίκησης, ΟΤΑ α' και β' βαθμού, των Νομικών Προ¬ 
σώπων Δημοσίου Δικαίου (ΝΠΔΔ) και ιδιωτικού δικαίου 
(ΝΠΙΔ) καθώς και των ΔΕΚΟτου Κεφ. Α'του ν. 3429/2005 
(ΦΕΚ 314/Α') και άλλες μισθολογικές διατάξεις. 

4. Τις διατάξεις του αρ. 102 του ν. 4461/2017 (ΦΕΚ 38/ 
28.03.2017 τ.Α'): Μεταρρύθμιση της Διοικητικής Οργά¬ 
νωσης των υπηρεσιών ψυχικής υγείας, Κέντρα Εμπειρο- 
γνωμοσύνης σπάνιων και πολύπλοκων νοσημάτων, τρο¬ 
ποποίηση συνταξιοδοτικών ρυθμίσεων του ν. 4387/2016 
και άλλες διατάξεις. 

5. Την παρ. 2 του αρ. 31 του ν. 4258/2014. 

6. Την υπ' αριθμ. 2/31029/ΔΕΠ/06.05.2016 εγκύκλιο 
του Γενικού Λογιστηρίου του Κράτους με θέμα: «Παροχή 
οδηγιών για την εφαρμογή των διατάξεων του Κεφ. Β' 
του ν. 4354/2015 (ΦΕΚ 176/Α'). 

7. Τον ισχύοντα ΟΕΥ του Δήμου όπως έχει τροποποι¬ 
ηθεί και ισχύει. 

8. Τον αριθμό των υπηρετούντων υπαλλήλων στη 
Δ/νση Καθαριότητας, Ανακύκλωσης Περιβάλλοντος και 
Πρασίνου του Δήμου. 

9. Την εισήγηση της Διεύθυνσης Καθαριότητας, Ανακύ¬ 
κλωσης Περιβάλλοντος και Πρασίνου σύμφωνα με την 
οποία η αντιμετώπιση των αναγκών της Διεύθυνσης Κα¬ 
θαριότητας, Ανακύκλωσης Περιβάλλοντος και Πρασίνου 
που δημιουργούνται κατά το έτος 2018 για απογευμα- 
τινή-νυχτερινή εργασία υπαλλήλων μονίμων, ιδιωτικού 
δικαίου αορίστου χρόνου και ορισμένου χρόνου, λόγω 
του μεγάλου όγκου των απορριμμάτων και την αυξημένη 
κίνηση στην πόλη του Πολυκάστρου, καθώς και την ιδι¬ 
αιτερότητα των στενών δρόμων στη Γουμένισσα και της 


κίνησης σε αυτή τις πρωινές ώρες, που δυσκολεύουν την 
περισυλλογή των απορριμμάτων, καθώς και τη συχνή 
βλάβη, περιοδικά, των απορριμματοφόρων (διπλά δρο¬ 
μολόγια). Η Δ/νση Καθαριότητας εισηγείται, κατά το έτος 
2018, την εργασία κατά τις νυχτερινές ώρες των οδηγών 
απορριμματοφόρων και των συνοδών απορριμματο¬ 
φόρων αντίστοιχα (μονίμων, ΙΔΑΧ, και ΙΔΟΧ), ώστε να 
γίνεται η αποκομιδή των απορριμμάτων τις νυχτερινές 
ώρες, όπου αυτό κρίνεται αναγκαίο, με σκοπό την απρό¬ 
σκοπτη λειτουργία της υπηρεσίας και τη διαφύλαξη της 
δημόσιας υγείας σε όλο το Δήμο και επίσης την έγκαιρη 
προσέλευση των απορριμματοφόρων εντός του ωραρί¬ 
ου λειτουργίας του ΧΥΤΑ Κιλκίς. 

10. Την υπ' αριθμ. 179/2016 απόφαση Δημοτικού 
Συμβουλίου του Δήμου Παιονίας «καθιέρωσης 24ωρης 
λειτουργίας της Υπηρεσίας Καθαριότητας-Ανακύκλω- 
σης και Πρασίνου και 12ωρης λειτουργίας της υπη¬ 
ρεσίας Ληξιαρχείου του Δήμου Παιονίας για το έτος 
2016 και εφεξής» η οποία εγκρίθηκε με την υπ'αριθμ. 
13670/12.12.2016 απόφαση του Γενικού Γραμματέα 
Αποκεντρωμένης Διοίκησης Μακεδονίας Θράκης και 
δημοσιεύθηκε στο ΦΕΚ 674/Β73.3.2017. 

11. Την υπ' αριθμ. 24907/29.11.2017 βεβαίωση της 
Διεύθυνσης Διοικητικών και Οικονομικών Υπηρεσιών 
του Δήμου Παιονίας σχετικά με την ύπαρξη εγκεκρι¬ 
μένων πιστώσεων για την κάλυψη της δαπάνης μισθο¬ 
δοσίας της Διεύθυνσης Καθαριότητας Ανακύκλωσης, 
Περιβάλλοντος και Πρασίνου κατά τις απογευματινές και 
νυχτερινές ώρες για το έτος 2018 και συγκεκριμένα από 
τους Κωδικούς ΚΑ 20-6011, 20-6021.000, 20-6041.000, 
20-6051.001 και 20-6051.006 για την Υπηρεσία Καθαριό- 
τητας-Ανακύκλωσης. 

12. Το γεγονός ότι η συνολική δαπάνη που θα προ¬ 
κόψει από την ως άνω απασχόληση σύμφωνα με τον 
προϋπολογισμό του 2018 μπορεί να ανέλθει στο ποσό 
των 38.000,00 ευρώ στο σύνολο των παραπάνω ΚΑΕ. 

13. Το γεγονός ότι γα το έτος 2018 θα πρέπει να κα¬ 
θιερωθεί απογευματινή και νυχτερινή εργασία για την 
ομαλή απρόσκοπτη και εύρυθμη λειτουργία της Υπη¬ 
ρεσίας Καθαριότητας Ανακύκλωσης Περιβάλλοντος και 
Πρασίνου, αποφασίζουμε: 

Καθιερώνουμε την απογευματινή-νυχτερινή απασχό¬ 
ληση (προς συμπλήρωση της εβδομαδιαίας υποχρεωτι¬ 
κής) για τους υπαλλήλους της Υπηρεσίας Καθαριότητας 
Ανακύκλωσης, για την ομαλή, απρόσκοπτη και εύρυθμη 
λειτουργία της εν λόγω υπηρεσίας του Δήμου Παιονίας 
για το έτος 2018 ως ακολούθως: 


ΠΡΟΣΩΠΙΚΟ ΔΗΜΟΣΙΟΥ ΚΑΙ ΙΔΙΩΤΙΚΟΥ ΔΙΚΑΙΟΥ 

ΚΛΑΔΟΣ 

ΑΡΙΘΜΟΣ 

ΥΠΑΛΛΗΛΩΝ 

ΣΥΝΟΛΟ 
ΩΡΩΝ ΕΤΟΥΣ 

ΔΕ Οδηγών Αυτ/των 
Καθαριότητας 

ΤΕΣΣΕΡΙΣ (4) 

2500 

ΥΕ Εργάτες Καθα¬ 
ριότητας Συνοδοί 
Απορριμματοφόρου 

ΟΚΤΩ (8) 

5000 

ΣΥΝΟΛΟ 

ΔΩΔΕΚΑ (12) 

7500 

Εγκρίνουμε τα όρια των ωρών απασχόλησης των ανω¬ 
τέρω εργαζομένων ως ακολούθως: 

Η κατανομή των ωρών απασχόλησης του ανωτέρω 
προσωπικού, θα συντάσσεται κάθε φορά από τον προ¬ 
ϊστάμενο της υπηρεσίας ανάλογα με τις ανάγκες της 
Υπηρεσίας. Η βεβαίωση πραγματοποίησης των ωρών 
εργασίας των εργαζομένων θα γίνεται κάθε φορά από 
τον προϊστάμενο της υπηρεσίας και έγκριση του Δημάρ¬ 
χου Παιονίας. 

Από την απόφαση αυτή προκαλείται δαπάνη σε 
βάρος του προϋπολογισμού του Δήμου Παιονίας οικ. 
έτους 2018 για την υπερωριακή απασχόληση κατά τις 
απογευματινές-νυχτερινές ώρες του μόνιμου προσω¬ 
πικού και του προσωπικού ιδιωτικού δικαίου αορίστου 
και ορισμένου χρόνου και ειδικότερα στους Κωδικούς 
ΚΑ 20-6011, 20-6021.000, 20-6041.000, 20-6051.001 
και 20-6051.006 για την Υπηρεσία Καθαριότητας-Ανα- 
κύκλωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύκαστρο, 29 Νοεμβρίου 2017 

Ο Δήμαρχος 

ΧΡΗΣΤΟΣ ΓΚΟΥΝΤΕΝΟΥΔΗΣ 


Αριθμ. 18230/17/ΓΠ (5) 

Ίδρυση Μονάδας Ρινολογίας και Διαταραχών 
της Αναπνοής και της Όσφρησης στην Ωτορινο- 
λαρυγγολογική Κλινική του Τμήματος Ιατρικής 
της Σχολής Επιστημών Υγείας του Πανεπιστη¬ 
μίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 
25 8/Α78-12-2014), όπως αυτό αντικαταστάθη κε από το 
άρθρο 60 του ν. 4386/2016 (ΦΕΚ 83/11-5-2016, Α'), με 
το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Το π.δ. 428/1993 (ΦΕΚ 181/6-10-1993 τ.Α') με το 
οποίο ιδρύθηκε η Ωτορινολαρυγγολογική Κλινική του 
Τμήματος Ιατρικής του Πανεπιστημίου Θεσσαλίας. 

3. Την αρ. Α1 α/8729/97/18-03-1998 (ΦΕΚ 332/ 
7-04-1998, τ.Β') υπουργική απόφαση, με την οποία η 
Ωτορινολαρυγγολογική Κλινική του Τμήματος Ιατρικής 
του Πανεπιστημίου Θεσσαλίας εγκαταστάθηκε στο Πα¬ 
νεπιστημιακό Γενικό Νοσοκομείο Λάρισας. 

4. Τις αποφάσεις της Συνέλευσης Τμήματος Ιατρι¬ 
κής (Συνέλευση Τμήματος αριθμ.: 4η/15-02-2017) και 


της Συγκλήτου του Πανεπιστημίου Θεσσαλίας (Συ¬ 
νεδρίαση). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του Ιδρύματος αποφασίζουμε: 

Άρθρο 1 
Ίδρυση 

Ιδρύεται Μονάδα στην Ωτορινολαρυγγολογική Κλινική 
του Τμήματος Ιατρικής της Σχολής Επιστημών Υγείας 
του Πανεπιστημίου Θεσσαλίας, με την επωνυμία «Μο¬ 
νάδα Ρινολογίας και Διαταραχών της Αναπνοής και της 
Όσφρησης». 

Άρθρο 2 
Αποστολή 

Η Μονάδα Ρινολογίας και Διαταραχών της Αναπνοής 
και της Όσφρησης του Τμήματος Ιατρικής της Σχολής 
Επιστημών Υγείας του Πανεπιστημίου Θεσσαλίας έχει 
ως αποστολή: 

1. Την παροχή του κατάλληλου ακαδημαϊκού περιβάλ¬ 
λοντος για την κάλυψη των ερευνητικών και διδακτικών 
αναγκών σε προπτυχιακό και μεταπτυχιακό επίπεδο του 
Τμήματος Ιατρικής στο γνωστικό αντικείμενο της Ωτο- 
ρινολαρυγγολογίας και συγκεκριμένα στη μελέτη της 
Ρινολογίας και των Διαταραχών της Αναπνοής και της 
Όσφρησης. 

2. Την εκπόνηση διδακτορικών διατριβών στους ανω¬ 
τέρω τομείς της Ωτορινολαρυγγολογίας. 

3. Τη συνεργασία και ανταλλαγή επιστημονικών γνώ¬ 
σεων με αλλά Ακαδημαϊκά και Ερευνητικά Ιδρύματατης 
ημεδαπής ή/και της αλλοδαπής στο πλαίσιο ακαδημαϊ¬ 
κών ή/και ερευνητικών προγραμμάτων. 

4. Τη συνεργασία με αλλά Ερευνητικά Εργαστήρια 
Δημοσίων Φορέων, Οργανισμών Δήμων, Περιφερειών 
και λοιπών Επιστημονικών και Κοινωνικών Φορέων και 
Κοινωφελών Ιδρυμάτων και Ινστιτούτων με σκοπό την 
ενημέρωση και την πρόληψη ή/και πιο έγκαιρη διάγνω¬ 
ση των ρινολογικών παθήσεων και των διαταραχών της 
αναπνοής και της όσφρησης, την οργάνωση συνεδρίων, 
ημερίδων, εκπαιδευτικών σεμιναρίων, μετεκπαιδευτικών 
μαθημάτων καθώς και την πραγματοποίηση διεθνών και 
Ελληνικών δημοσιεύσεων και εκδόσεων. 

5. Την παροχή υπηρεσιών σύμφωνα με τα προβλεπό- 
μενα στο π.δ. 159/1984 (Α' 53/27-4-1984). 

Άρθρο 3 
Προσωπικό 

Το προσωπικό της Μονάδας απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικείου 
Τμήματος με συγγενή γνωστικά αντικείμενα που η ει¬ 
δικότητά τους σχετίζεται με την αποστολή και τα γνω¬ 
στικά αντικείμενα που καλύπτει η Μονάδα όπως αυτά 
περιγράφονται στο άρθρο 1 της παρούσας Πρυτανικής 
Πράξης καθώς και από μέλη ΕιδικούΤεχνικού Εργαστη¬ 
ριακού Προσωπικού (ΕΤΕΠ), Εργαστηριακού Διδακτικού 
Προσωπικού (ΕΔΙΠ) και λοιπό επιστημονικό, διδακτικό, 
τεχνικό και διοικητικό προσωπικό που τοποθετείται σε 
αυτό σύμφωνα με τις κείμενες διατάξεις. 

Άρθρο 4 

Διοίκηση - Αρμοδιότητες 

1. Η Μονάδα διευθύνεται από τον Διευθυντή που είναι 
μέλος του Διδακτικού Ερευνητικού Προσωπικού (ΔΕΠ) 
του οικείου Τμήματος, διαθέτει διοικητικά και οργα¬ 
νωτικά προσόντα καθώς και ουσιαστικές γνώσεις και 
εμπειρία στον γνωστικό τομέα Ωτορινολαρυγγολογία 
και ορίζεται με τη διαδικασία της παραγράφου 22 του 
άρθρου 28 του ν. 2083/1992 και του π.δ. 46/1989. 

2. Ο Διευθυντής ασκεί τις αρμοδιότητες που ορίζει 
το άρθρο 7 του ν. 1268/1982, όπως τροποποιήθηκε με 
τις διατάξεις του άρθρου 13 παρ. 22γ. του ν. 3149/2003, 
μεταξύ των οποίων περιλαμβάνονται η ευθύνη της 
εύρυθμης λειτουργίας της Μονάδας, ο συντονισμός 
του διδακτικού (προπτυχιακού - μεταπτυχιακού) και 
ερευνητικού έργου της Μονάδας, ο καθορισμός και η 
εφαρμογή της γενικής πολιτικής και της υλοποίησης 
των στόχων της, ο ορισμός των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εγγράφου, λογοδοτεί δε στη Γενική Συνέλευση και 
τον Πρόεδρο τουΤμήματος. 

Άρθρο 5 

Εγκατάσταση - Αειτουργία 

1. Η Μονάδα Ρινολογίας και Διαταραχών της Αναπνοής 
και της Όσφρησης του Τμήματος Ιατρικής του Πανεπι¬ 
στημίου Θεσσαλίας λειτουργεί ήδη κατά τις εργάσιμες 
ημέρες και ώρες, σύμφωνα με τον κανονισμό του Πα¬ 
νεπιστημίου Θεσσαλίας και σε χώρους του Τμήματος 
Ιατρικής που έχουν παραχωρηθεί από αυτό για την εγκα¬ 
τάσταση του τεχνικού εξοπλισμού που είναι αναγκαίος 
για τη διενέργεια των ερευνητικών εργαστηριακών εξε¬ 
τάσεων. Στον χώρο εγκατάστασης τοποθετείται πινακίδα 
με τον τίτλο της μονάδας. 

2. Η Μονάδα Ρινολογίας και Διαταραχών της Αναπνοής 
και της Όσφρησης του Τμήματος Ιατρικής του Πανεπι¬ 
στημίου Θεσσαλίας θα εγκατασταθεί στο ισόγειο του 
κτιρίου του Πανεπιστημιακού Νοσοκομείου Λάρισας 
(γραφείο αρ. 21). Επιπλέον κάνει χρήση εξοπλισμού 
και χώρων, όπως προβλέπονται από τις αποφάσεις του 
Τμήματος, με βάση τις ανάγκες εύρυθμης λειτουργίας. 
Ερευνητικές ανάγκες της Μονάδας θα καλύπτονται και 
από το εργαστήριο «Κροταφικού οστού-ενδοσκοπικής 
χειρουργικής ρινός-βάσεως κρανίου» που λειτουργεί 
ήδη στο Τμήμα Ιατρικής και ανήκει στον Τομέα Νευρο- 
λογίας και Αισθητηρίων Οργάνων. 

3. Ο Διευθυντής ενημερώνεται πριν από τη διεξα¬ 
γωγή οποιοσδήποτε εργασίας που γίνεται στη Μονά¬ 
δα Ρινολογίας και Διαταραχών της Αναπνοής και της 
ΌσφρησηςτουΤμήματος Ιατρικήςτου Πανεπιστημίου 
Θεσσαλίας στα πλαίσια ερευνητικού προγράμματος η 
άλλου έργου που έχει αποφασιστεί και καθορίζει την 
προτεραιότητα στην χρησιμοποίηση των οργάνων και 
χώρων. 

4. Ο Διευθυντής έχει την ευθύνη για την εν γένει λει¬ 
τουργία της Μονάδας Ρινολογίας και Διαταραχών της 
Αναπνοής καιτηςΌσφρησηςτουΤμήματος Ιατρικήςτου 
Πανεπιστημίου Θεσσαλίας τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 


γαζομένων (προσωπικού, φοιτητών, επισκεπτών) στους 
χώρους καθώς και στην προστασία των οργάνων και 
εγκαταστάσεων της Μονάδας. 

5. Η χρησιμοποίηση οργάνων της Μονάδα Ρινολογίας 
και Διαταραχών της Αναπνοής και της Όσφρησης του 
Τμήματος Ιατρικήςτου Πανεπιστημίου Θεσσαλίας επι¬ 
τρέπεται μόνο από το προσωπικό του ή άλλους ερευνη¬ 
τές που έχουν ειδική επί των οργάνων και συστημάτων 
εκπαίδευση και εξουσιοδότηση από τον Διευθυντή της 
Μονάδας. Κινητά όργανα και συστήματα που παραδίδο- 
νται για τη διεξαγωγή εργασιών πάντα σε συνεννόηση 
με το Διευθυντή επιστρέφονται στην κατάσταση που 
είχαν παραδοθεί. 

Άρθρο 6 

Έσοδα 

Τα έσοδα της Μονάδας προκύπτουν από: 

1) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

2) Τη διάθεση ερευνητικών ή εν γένει επιστημονικών 
προϊόντων. 

3) Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 (Α' 53). 

4) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς της Μονάδας. 

Άρθρο 7 

Τηρούμενα Βιβλία 

Για τις ανάγκες της Μονάδας τηρούνται τα ακόλουθα 
βιβλία και στοιχεία (σε ψηφιακή ή/και έντυπη μορφή): 

• Βιβλίο εξοπλισμού και αναλωσίμων 

■ Πρωτόκολλα εισερχόμενης - εξερχόμενης αλληλο- 
γραφίας/εγγράφων 

• Βιβλίο περιουσιακών στοιχείων 

• Φάκελος οικονομικών στοιχείων κάθε έτους 

• Αρχείο ερευνητικών προγραμμάτων 

• Κατάλογος επιστημονικών βιβλίων και περιοδικών 

• Βιβλίο μεταβολών προσωπικού 

• Βιβλίο επιστημονικής δραστηριότητας. 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο 
σε αναλογική ή ψηφιακή μορφή. 

Άρθρο 8 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Νοεμβρίου 2017 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 

Αριθμ. 230 _ (6) 

Καθορισμός υπερωριακής εργασίας, πέραν από 
τις ώρες της υποχρεωτικής απασχόλησης και κα¬ 
θορισμός υπερωριακής εργασίας, κατά τις Κυρια¬ 
κές και εξαιρέσιμες ημέρες ή κατά τις νυχτερι¬ 
νές ώρες, προς συμπλήρωση της υποχρεωτικής 
εβδομαδιαίας εργασίας και είτε καθ' υπέρβαση 
αυτής, στο Εθνικό Χιονοδρομικό Κέντρο Βασι- 
λίτσας. 

Η ΕΠΙΤΡΟΠΗ ΔΙΟΙΚΗΣΗΣΤΟΥ 

ΕΘΝΙΚΟΥ ΧΙΟΝΟΔΡΟΜΙΚΟΥ ΚΕΝΤΡΟΥ ΒΑΣΙΛΙΤΣΑΣ 

Έχοντας υπόψη: 

1) Τις διατάξεις του ν. 423/1976 «Περί Γυμναστηρίων 
και ρυθμίσεως θεμάτων αφορούντων εις τον εξωσχολικό 
αθλητισμό»(ΦΕΚ 223 Α'), όπως συμπληρώθηκε με το 
άρθρο 2 παρ. 2 του ν. 1070/1980 περί λήψεως μέτρων 
αναπτύξεως του αθλητισμού και ρυθμίσεων συναφών 
θεμάτων (ΦΕΚ 204 Α'). 

2) Τις διατάξεις του άρθρου 1 «Ημέρες Λειτουργίας» 
και «Ωράριο Υπαλλήλων» της αριθμ. 17112/23-06-2000 
απόφασης του Υπουργού Πολιτισμού που αφορά στον 
Κανονισμό Λειτουργίας των Εθνικών και Δημοτικών Γυ¬ 
μναστηρίων της χώρας (Ν.Π.Δ.Δ.) (ΦΕΚ 847 Β'). 

3) Τις διατάξεις του άρθρου 23 παρ. 1 και 2 του 
ν. 1735/1987 «Προσλήψεις στο ΔημόσιοΤομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα 
και άλλες διατάξεις» (ΦΕΚ 195 Α'). 

4) Την υπ' αριθμ. ΥΠΟΠΑΙΘ/ΓΔΥΑ/ΑΤΔΑΔΤΑ/197399/ 
10732/ 2938/15-07-2015 απόφαση του Υπουργού Πολιτι¬ 
σμού Παιδείας και Θρησκευμάτων (ΦΕΚ 537/22-07-2015, 
Υ.Ο.Δ.Δ.) περί ορισμού της Επιτροπής Διοίκησης του 
Εθνικού Χιονοδρομικού Κέντρου Βασιλίτσας. 

5) Την ανάγκη καθιέρωσης με αποζημίωση της εργα¬ 
σίας καθ' υπέρβαση του υποχρεωτικού ωραρίου των 8 
(οκτώ) Μονίμων υπαλλήλων του Εθνικού Χιονοδρομι¬ 
κού Κέντρου Βασιλίτσας, για την αντιμετώπιση εποχικών, 
έκτακτων και επειγουσών αναγκών, που προκύπτουν 
από την ίδια την αποστολή του που είναι η εξασφάλιση 
της δυνατότητας σε όλους τους πολίτες να συμμετέχουν 
σε αθλητικές δραστηριότητες στους χώρους του, η ανά¬ 
πτυξη και υποστήριξη του σωματειακού αγωνιστικού 
αθλητισμού και του μαζικού αθλητισμού, η συνεχής 
λειτουργία της Υπηρεσίας όλες τις ημέρες του μήνα και 
από τις 7:00 το πρωί έως τις 22:00 το βράδυ και από 
τις σοβαρότατες ελλείψεις σε προσωπικό που έχει απο¬ 
δυναμώσει σημαντικά την Υπηρεσία, προκειμένου να 
καταστεί δυνατή η πλήρης λειτουργία του συνόλου των 


εγκαταστάσεων του κέντρου, για την κάλυψη του συνό¬ 
λου της αθλητικής δραστηριότητας. 

6) Τις διατάξεις του άρθρου 20 του ν. 4354/2015, απο¬ 
φασίζει ομόφωνα: 

Α) Καθιερώνεται, κατ' εφαρμογή των διατάξεων του 
άρθρου 20 του ν. 4354/2015 (ΦΕΚ 176 Α'/16-12-2015), η 
εργασία καθ' υπέρβαση του υποχρεωτικού ωραρίου με 
αμοιβή, μέσα στα όρια των πιστώσεων του Προϋπολογι¬ 
σμού του Εθνικού Χιονοδρομικού Κέντρου Βασιλίτσας, α' 
και β'εξαμήνου του έτους 2018 για τους οκτώ Μονίμους 
του Εθνικού Χιονοδρομικού Κέντρου Βασιλίτσας και οι 
ώρες απασχόλησης ανά εξάμηνο θα ορίζονται ως εξής: 
ί) για απογευματινή υπερωριακή εργασία μέχρι 120 ώρες 
ανά υπάλληλο, ίί) για νυχτερινή υπερωριακή εργασία 
μέχρι 96 ώρες ανά υπάλληλο και ίίί) για υπερωριακή ερ¬ 
γασία Κυριακών και εξαιρέσιμων ημερών μέχρι 96 ώρες 
ανά υπάλληλο με συνολική ετήσια δαπάνη 18.336,00 € 
και 

Β) Καθιερώνεται, κατ' εφαρμογή των διατάξεων του 
άρθρου 20 τουν. 4354/2015 (ΦΕΚ 176 Α'/16-12-2015), 
η εργασία προς συμπλήρωση του υποχρεωτικού ωρα¬ 
ρίου με αμοιβή, κατά τις Κυριακές και εξαιρέσιμες ημέρες 
καθώς και για τις νυχτερινές ώρες, α' και β' εξαμήνου 
του έτους 2018, για τους οκτώ Μονίμους υπαλλήλους 
μέσα στα όρια των πιστώσεων του Προϋπολογισμού 
του Εθνικού Χιονοδρομικού Κέντρου Βασιλίτσας, και οι 
ώρες απασχόλησης ανά εξάμηνο θα ορίζονται ως εξής: 
ί) εργασία Κυριακών και εξαιρέσιμων ημερών μέχρι 96 
ώρες ανά υπάλληλο ίί) για νυχτερινή υπερωριακή ερ¬ 
γασία μέχρι 96 ώρες ανά υπάλληλο με συνολική ετήσια 
δαπάνη 3.000,00 €. 

Η συνολική δαπάνη για τις περιπτώσεις α'και β'δενθα 
ξεπεράσει το ποσό των 21.336,00 ευρώ και θα βαρύνει 
τους Κωδικούς εξόδων 0261 και 0263 του προϋπολογι¬ 
σμού του Εθνικού Χιονοδρομικού Κέντρου Βασιλίτσας 
του έτους 2018. 

Η κατανομή των ωρών απασχόλησης του προσω¬ 
πικού, θα γίνει με ευθύνη και απόφαση της Επιτροπής 
Διοίκησης, στην οποία θα προσδιορίζεται και το ακριβές 
αντικείμενο των εργασιών που θα εκτελούνται καθώς 
και ο υπεύθυνος για την παρακολούθηση και τον έλεγχο 
της πραγματοποίησης της υπερωριακής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 27 Οκτωβρίου 2017 

Ο Πρόεδρος 

ΘΩΜΑΣ ΚΑΡΑΓΙΑΝΝΗΣ 

=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























